Muutettu ehdotus: Euroopan parlamentin ja neuvoston direktiivi loistelamppujen liitäntälaitteiden energiatehokkuusvaatimuksista /* KOM/2000/0181 lopull. - COD 99/0127 */



Virallinen lehti nro C 274 E , 26/09/2000 s. 0066 - 0075



Muutettu ehdotus: EUROOPAN PARLAMENTIN JA NEUVOSTON DIREKTIIVI loistelamppujen liitäntälaitteiden energiatehokkuusvaatimuksista (komission EY:n perustamissopimuksen 250 (2) artiklan nojalla esittämä) PERUSTELUT Komissio esittää neuvostolle EY:n perustamissopimuksen 250 artiklan 2 kohdan mukaisesti muutetun direktiiviehdotuksen Euroopan parlamentin annettua lausuntonsa alkuperäisestä ehdotuksesta 20. tammikuuta 2000 (ensimmäinen käsittely). Muutetussa ehdotuksessa on pyritty korjaamaan ja selventämään alkuperäistä ehdotusta muuttamatta kuitenkaan sen yleistä rakennetta ja tavoitteita. Parlamentin ehdottamista 19 tarkistuksesta komissio on hyväksynyt 15 tarkistusta. Niiden lisäksi se on hyväksynyt yhden tarkistuksen periaatteessa ja uudelleen muotoiltuna. Komissio myöntää, että ehdotusta on ollut tarpeellista vahvistaa, jotta direktiivillä voitaisiin edistää merkittävästi CO2-päästöjen vähenemistä. Komissio onkin hyväksynyt parlamentin tarkistuksen 1 ensimmäisen osan, jotta direktiivistä kävisi selvästi ilmi, että sen tavoitteena on muuttaa liitäntälaitemarkkinoita edistämällä elektronisten liitäntälaitteiden markkinaosuuden kasvua. Komissio on parlamentin kanssa yhtä mieltä siitä, että dynaaminen lähestymistapa on tarpeellinen ja että myöhemmin on aiheellista saattaa voimaan kolmas sarja energiatehokkuusvaatimuksia. Komissio katsoo kuitenkin, että ehdotukseen on vaikea sisällyttää parlamentin ehdotuksen mukaisesti kolmatta vahvistettua energiatehokkuusvaatimusten tasoa. Komissio ehdottaa sen sijaan, että se arvioi teknisen ja taloudellisen tilanteen toisen tason vaatimusten tultua voimaan ja määrittää yhteistyössä asianomaisten osapuolten kanssa energiatehokkuusvaatimusten teknisesti ja taloudellisesti optimaaliset tasot sekä parhaat keinot niiden saavuttamiseksi. Tähän liittyviä toimenpiteitä voisivat olla valmistajien kanssa tehtävät vapaaehtoiset sopimukset, uusi ehdotus uusien vaatimusten asettamisesta yhteistyössä standardointielinten kanssa tai käsillä olevan ehdotuksen muuttaminen. Tämän perusteella komissio ei ole hyväksynyt tarkistuksia 17, 19 ja 20. Komissio toivoo parlamentin tavoin, että direktiivi pantaisiin tehokkaasti täytäntöön, minkä vuoksi se on hyväksynyt tarkistuksen 12. Komissio on hyväksynyt kaikki tekniset tarkistukset (3, 4, 5, 6, 7, 8, 9, 10, 11, 12 ja 14), jotka koskevat "erillisinä osina tai valaisinten osina olevien" liitäntälaitteiden määritelmän käyttöönottoa, koska näillä tarkistuksilla tarkennetaan direktiivin soveltamisalaa. Lisäksi komissio on hyväksynyt tarkistukset 15 ja 16, joilla pidennetään ensimmäisen vaiheen siirtymäkautta. 1999/0127 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI loistelamppujen liitäntälaitteiden energiatehokkuusvaatimuksista EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen [1], [1] EYVL C [...], [...], s. [...]. ottavat huomioon talous- ja sosiaalikomitean lausunnon [2], [2] EYVL C [...], [...], s. [...]. noudattavat perustamissopimuksen 251 artiklassa määrättyä menettelyä [3], [3] EYVL C [...], [...], s. [...]. sekä katsovat seuraavaa: (1) On tärkeää edistää toimenpiteitä, joiden tarkoituksena on varmistaa sisämarkkinoiden moitteeton toiminta. (2) Jäsenvaltioiden energiansäästöohjelmien parantamisesta 15 päivänä tammikuuta 1985 antamassaan päätöslauselmassa neuvosto kehotti jäsenvaltioita jatkamaan ja tarvittaessa lisäämään ponnistelujaan energian järkevämmän käytön edistämiseksi kehittämällä yhtenäistä energiansäästöpolitiikkaa. (3) Loistevalaisimien energiankulutus muodostaa merkittävän osan yhteisön energiankulutuksesta ja siten myös kokonaisenergiankulutuksesta. Yhteisön markkinoilla tarjolla olevien eri loistelamppujen liitäntälaitemallien energiankulutuksessa on huomattavia eroja, eli niiden energiatehokkuus vaihtelee erittäin paljon. (4) Tietyt jäsenvaltiot näyttävät olevan aikeissa antaa loistelamppujen liitäntä laitteiden tehokkuutta koskevia säännöksiä, jotka ovat luonteeltaan sellaisia, että ne saattaisivat muodostaa esteitä näiden tuotteiden kaupalle yhteisössä. (5) Terveydestä, turvallisuudesta, ympäristönsuojelusta ja kuluttajansuojasta jäsenvaltioissa annettujen lakien, asetusten ja hallinnollisten määräysten lähentämistä koskevien ehdotusten on perustuttava suojan korkeaan tasoon. Tällä direktiivillä varmistetaan ympäristönsuojelun ja kuluttajansuojan korkea taso pyrkimällä parantamaan huomattavasti liitäntälaitteiden energia tehokkuutta. (6) Tämänkaltaisten säännösten antaminen kuuluu yhteisön toimivaltaan. Perustamissopimuksen 5 artiklan määräysten mukaisesti tässä direktiivissä esitetyt vaatimukset ovat yhteisölle asetettujen tavoitteiden rajoissa. (7) Perustamissopimuksen 174 artiklassa määrätään lisäksi ympäristön suojelusta ja parantamisesta sekä luonnonvarojen harkitusta ja järkevästä käytöstä yhteisön ympäristöpolitiikan tavoitteina. Sähköntuotanto ja -kulutus aiheuttavat noin 30 prosenttia ihmisen aiheuttamista hiilidioksidipäästöistä (CO2) ja muodostavat noin 35 prosenttia yhteisön primaarienergian kulutuksesta, ja nämä prosenttiosuudet kasvavat yhä. (8) Yhteisön sähkön käytön tehostamiseen tähtäävän toimintaohjelman hyväksymisestä 5 päivänä kesäkuuta 1989 tehdyn neuvoston päätöksen 89/364/ETY tavoitteena on sekä kannustaa kuluttajia suosimaan tehokkaiden sähkölaitteiden ja -välineiden käyttöä että parantaa niiden energiatehokkuutta. (9) Neuvosto asetti päätelmissään 29 päivänä lokakuuta 1990 tavoitteeksi vakiinnuttaa vuoteen 2000 mennessä yhteisön hiilidioksidipäästöt (CO2-päästöt) vuoden 1990 tasolle. YK:n ilmastosopimuksen Kioton pöytäkirjassa, joka tehtiin 10 päivänä joulukuuta 1997, vaaditaan yhteisöltä vuoteen 2012 mennessä kasvihuonekaasupäästöjen vähentämistä 8 prosentilla. Tämän tavoitteen saavuttaminen edellyttää tehokkaampia toimenpiteitä hiilidioksidipäästöjen tason rajoittamiseksi ja vähentämiseksi yhteisössä. (10) Päätöksellä 91/565/ETY perustettiin ohjelma energiatehokkuuden edistämiseksi yhteisössä (SAVE-ohjelma), ja päätöksellä 96/737/EY uusi monivuotinen ohjelma (SAVE II-ohjelma) jatkamaan ja vahvistamaan alkuperäistä SAVE-ohjelmaa. (11) Energiatehokkaita liitäntälaitteita on tarjolla eri hintaan ja ne maksavat itsensä takaisin muutamassa vuodessa niiden ansiosta säästettävänä sähkönä. Tässä laskelmassa ei oteta huomioon lisäksi vältettäviä sähköntuotannon ulkoisia kustannuksia, jotka aiheutuvat esimerkiksi hiilidioksidipäästöistä (CO2) ja muista epäpuhtauksista. Tämän direktiivin yleisenä tavoitteena on asteittainen siirtyminen vähemmän tehokkaista magneettisista kuristimista tehokkaampiin elektronisiin liitäntälaitteisiin, joilla on myös merkittäviä energiansäästöominaisuuksia, kuten himmennysmahdollisuus. (12) Tällä direktiivillä pyritään poistamaan loistelamppujen liitäntälaitteiden energiatehokkuuden parantamisen teknisiä esteitä, ja direktiivissä on noudatettava teknistä yhdenmukaistamista ja standardointia koskevasta uudesta lähestymistavasta 7 päivänä toukokuuta 1985 annetussa neuvoston päätöslauselmassa luotua "uutta lähestymistapaa", joka nimenomaisesti rajaa lainsäädännön yhdenmukaistaminen olennaisiin vaatimuksiin, jotka hyväksytään direktiiveissä ja jotka markkinoille saatettavien tuotteiden on täytettävä. (13) Kesäkuun 19 päivänä 1998 annetussa neuvoston päätöslauselmassa todetaan, että tarvitaan täydentävien yhteisten ja yhteensovitettujen toimenpiteiden ohjelma, joka käsittää energiatehokkaita tuotteita koskevat parannetut ja toimivat standardit. (14) On tärkeää ottaa käyttöön tehokas täytäntöönpanojärjestelmä, jolla varmistetaan direktiivin moitteeton täytäntöönpano, taataan valmistajille tasapuoliset kilpailuedellytykset ja suojellaan kuluttajien oikeuksia. (15) On otettava huomioon teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-merkinnän kiinnittämistä koskevista säännöistä ja käytöstä 22 päivänä heinäkuuta 1993 tehty neuvoston päätös 93/465/ETY. (16) Kansainvälisen kaupan etujen vuoksi on mahdollisuuksien mukaan käytettävä kansainvälisiä standardeja. Liitäntälaitteiden energiankulutus määritellään kansainvälisiin standardeihin perustuvassa Euroopan standardointikomitean heinäkuussa 1998 laatimassa standardissa EN 50294. (17) Tämän direktiivin energiatehokkuusvaatimusten mukaisissa loistelamppujen liitäntälaitteissa on niiden vapaan liikkuvuuden mahdollistamiseksi oltava CE-merkintä oheistietoineen. (18) Tämä direktiivi koskee ainoastaan verkkovirralla toimivia loistelamppujen liitäntälaitteita. (19) Ei osoittautunut mahdolliseksi saavuttaa vastaavia tavoitteita kuin tässä sopimuksessa Eurooppalaisten valaisinvalmistajien yhdistyksen CELMAn kanssa neuvoteltavan sopimuksen kautta, koska liitäntälaitteita tuodaan paljon yhteisön markkinoille, OVAT ANTANEET TÄMÄN DIREKTIIVIN: 1 artikla Tätä direktiiviä sovelletaan uusiin, verkkosähköä käyttäviin loistelamppujen liitäntälaitteisiin, jäljempänä 'liitäntälaitteet', jotka määritellään liitteessä I. Tätä direktiiviä ei sovelleta seuraaviin liitäntälaitetyyppeihin: - lamppuihin kiinteästi kuuluvat liitäntälaitteet, - (eurooppalaisen standardin EN 60920 kohdassa 2.1.3 tarkoitetut) erityisesti huonekaluihin asennettavia valaisimia varten suunnitellut liitäntälaitteet, joita ei ole standardoitu, - yhteisöstä muihin maihin joko erillisinä osina tai valaisinten osina vietävät liitäntälaitteet. 2 artikla 1. Jäsenvaltioiden on toteutettava tarvittavat toimenpiteet sen varmistamiseksi, että tämän direktiivin soveltamisalaan kuuluvia liitäntälaitteita voidaan saattaa joko erillisinä osina tai valaisinten osina yhteisön markkinoille ja ottaa käyttöön vain siinä tapauksessa, että liitäntälaitteen tehonkulutus ei ylitä kyseessä olevalle luokalle vahvistettua tehonkulutuksen enimmäisarvoa, joka lasketaan liitteessä I määriteltyjen menettelyjen mukaisesti, jollei 9 artiklasta muuta johdu. 2. Tämän direktiivin soveltamisalaan kuuluvien liitäntälaitteiden valmistajien, heidän valtuuttamiensa yhteisöön sijoittautuneiden edustajien tai joko erillisenä osana tai valaisimen osana olevan liitäntälaitteen saattamisesta yhteisön markkinoille vastaavan henkilön on varmistettava, että jokainen joko erillisenä osana tai valaisimen osana markkinoille saatettu liitäntälaite täyttää 1 kohdassa tarkoitetun vaatimuksen. 3 artikla 1. Jäsenvaltiot eivät voi kieltää, rajoittaa tai estää tämän direktiivin kaikkien säännösten mukaisuutta osoittavalla CE-merkinnällä varustettujen, joko erillisinä osina tai valaisinten osina olevien liitäntälaitteiden markkinoille saattamista tai käyttöönottoa alueellaan. 2. Jolleivät jäsenvaltiot voi osoittaa toisin, niiden on oletettava, että 5 artiklan mukaisesti CE-merkinnällä varustetut, joko erillisinä osina tai valaisinten osina olevat liitäntälaitteet ovat kaikkien tämän direktiivin säännösten mukaisia. 3. (a) Jos joko erillisinä osina tai valaisinten osina olevat liitäntälaitteet kuuluvat myös muiden sellaisten direktiivien soveltamisalaan, joissa säädetään muista CE-merkinnän kiinnittämiseen liittyvistä näkökohdista, kyseisten tuotteiden oletetaan CE-merkinnän perusteella olevan myös näiden muiden direktiivien säännösten mukaiset, jollei voida osoittaa toisin. (b) Jos kuitenkin yhdessä tai useammassa näistä direktiiveistä annetaan valmistajalle siirtymäkaudeksi mahdollisuus valita soveltamansa sääntely, CE-merkintä osoittaa ainoastaan valmistajan soveltamien direktiivien säännösten mukaisuutta. Tuotteiden mukana olevissa asiakirjoissa, huomautuksissa tai ohjeissa on tällaisessa tapauksessa mainittava kyseisten direktiivien numerot siten kuin ne on julkaistu Euroopan yhteisöjen virallisessa lehdessä. (c) Jos liitäntälaitteita on tarkoitus viedä yhteisön ulkopuolelle joko erillisinä osina tai valaisinten osina, laitteitten valmistajan, tämän yhteisöön asettautuneen valtuutetun edustajan tai joko erillisinä osina tai valaisinten osina olevien liitäntälaitteitten saattamisesta yhteisön markkinoille vastaavan henkilön on selvästi ilmoitettava siitä joko erillisinä osina tai valaisinten osina oleviin liitäntälaitteisiin liittyvissä asiakirjoissa, huomautuksissa tai käyttöohjeissa. 4 artikla Vaatimustenmukaisuuden arviointimenettelyt ja liitäntälaitteiden CE-merkintää koskevat vaatimukset ovat liitteessä II. 5 artikla 1. Saatettaessa joko erillisinä osina tai valaisinten osina olevia liitäntälaitteita markkinoille niissä on oltava kirjaimista "CE" koostuva CE-merkintä. Käytettävä malli on kuvattu liitteessä III. CE-merkintä on kiinnitettävä näkyvästi, luettavasti ja pysyvästi liitäntälaitteisiin ja tarvittaessa pakkaukseen. 2. On kiellettyä kiinnittää joko erillisinä osina tai valaisinten osina oleviin liitäntälaitteisiin merkintöjä, jotka voivat johtaa kolmansia osapuolia harhaan CE-merkinnän tarkoituksen tai graafisen esitystavan suhteen. Liitäntälaitteisiin, niiden pakkauksiin, käyttöohjeisiin tai muihin asiakirjoihin voidaan kiinnittää kaikkia muitakin merkintöjä, kunhan säilytetään CE-merkinnän näkyvyys ja luettavuus. 6 artikla 1. Jos jäsenvaltio toteaa, että CE-merkintää on käytetty säännösten vastaisesti, yhteisöön sijoittautuneella valmistajalla tai tämän valtuuttamalla edustajalla on velvollisuus muuttaa tuote vaatimusten mukaiseksi ja lopettaa säännösten vastainen käyttö jäsenvaltion edellyttämällä tavalla yhden kuukauden kuluessa siitä, kun kyseiselle valmistajalle tai edustajalle on ilmoitettu asiasta. Jollei valmistajasta tai tämän valtuuttamasta edustajasta kumpikaan ole sijoittautunut yhteisöön, tämä velvollisuus kuuluu joko erillisinä osina tai valaisinten osina olevien liitäntälaitteiden yhteisön markkinoille saattamisesta vastaavalle henkilölle. 2. Jos tuote on yli yhden kuukauden kuluttua edelleenkin vaatimusten vastainen, jäsenvaltion on toteutettava 7 artiklaa soveltaen tarvittavat toimenpiteet kyseisen tuotteen markkinoille saattamisen rajoittamiseksi tai kieltämiseksi taikka sen markkinoilta vetämisen varmistamiseksi, jolloin jäsenvaltio päättää mahdollisista seuraamuksista. 7 artikla 1. Kaikki tämän direktiivin mukaisesti tehdyt päätökset, joilla rajoitetaan joko erillisinä osina tai valaisinten osina olevien liitäntälaitteiden markkinoille saattamista, on perusteltava yksityiskohtaisesti. Asianomaiselle osapuolelle on välittömästi ilmoitettava päätöksestä ja samalla muutoksenhakumahdollisuuksista määräaikoineen kyseisen jäsenvaltion voimassa olevan lainsäädännön nojalla. 2. Jäsenvaltion on ilmoitettava komissiolle viipymättä tällaisista toimenpiteistä ja perusteltava päätöksensä. Komissio välittää nämä tiedot muille jäsenvaltioille. 8 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset yhden vuoden kuluessa tämän direktiivin antamisesta. Jäsenvaltioiden on ilmoitettava niistä välittömästi komissiolle. Jäsenvaltioiden on sovellettava näitä säännöksiä 18 kuukauden kuluttua tämän direktiivin antamisesta. Näissä jäsenvaltioiden antamissa säännöksissä on viitattava tähän direktiiviin, tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä siitä, miten viittaukset tehdään. 2. Jäsenvaltioiden on ilmoitettava komissiolle toimenpiteistä, jotka ne toteuttavat tämän direktiivin soveltamisalalla. 3. Jäsenvaltioiden on sallittava 18 kuukauden ajan tämän direktiivin antamisesta sellaisten liitäntälaitteiden markkinoille saattaminen, jotka täyttävät jäsenvaltioiden alueella tämän direktiivin antamishetkellä sovellettavat vaatimukset. 9 artikla 1. Neljän vuoden kuluttua tämän direktiivin antamisesta ryhdytään soveltamaan toista sarjaa suurimman sallitun tehonkulutuksen arvoja, jotka määritellään liitteessä IA. 2. Neljän vuoden kuluessa tämän direktiivin antamisesta komissio arvioi saadut tulokset ja vertaa niitä ennakkoon odotettuihin tuloksiin. Komissio tutkii sen jälkeen yhdessä asianomaisten osapuolten kanssa, onko energiatehokkuuden parantamisen kolmanteen vaiheeseen siirtymiseksi tarpeen vahvistaa kolmas sarja suurimman sallitun tehonkulutuksen arvoja liitäntälaitteiden energiatehokkuuden merkittäväksi parantamiseksi. Mikäli tämä katsotaan tarpeelliseksi, kyseisten energiatehokkuutta koskevien toimenpiteiden samoin kuin niiden voimaantulopäivän on perustuttava energiatehokkuustasoihin, jotka ovat taloudellisesti ja teknisesti perusteltuja ehdotuksen tekohetkellä vallitsevissa olosuhteissa. Myös muut asianmukaisiksi katsotut toimenpiteet liitäntälaitteiden energiatehokkuuden parantamiseksi on otettava huomioon. 2 (a) Komissio arvioi myös, kuinka suuri osa EU:ssa tuotetuista liitäntälaitteista viedään joko erillisinä osina tai valaisinten osina Euroopan unionin ulkopuolelle. Lisäksi komissio arvioi Kioton pöytäkirjassa määritellyn joustomekanismin soveltamismahdollisuutta. Komissio edistää tämän direktiivin periaatteisiin perustuvia kansainvälisiä standardeja sopivilla kansainvälisillä foorumeilla. 10 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 11 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE I Liitäntälaitetyypin suurimman sallitun tehonkulutuksen laskemistapa sekä vaatimustenmukaisuuden tarkastusmenettely Lamppu-liitäntälaitevirtapiirin energiatehokkuus määritellään kokonaistehon perusteella. Tämä riippuu lampun tehosta ja liitäntälaitetyypistä. Tämän vuoksi liitäntälaitteen suurin sallittu tehonkulutus määritellään suurimpana liitäntälaite-lamppuvirtapiirin tehona siten, että kullekin lampputeholle ja liitäntälaitetyypille on eri tasot. Tietyn liitäntälaitteen suurimman sallitun kulutuksen laskeminen on aloitettava luokittelemalla liitäntälaite johonkin seuraavan luettelon luokista: Luokka Kuvaus 1 Suoran loistelampun liitäntälaitteet 2 2-putkisen pienloistelampun liitäntälaitteet 3 4-putkisen litteän pienloistelampun liitäntälaitteet 4 4-putkisen pienloistelampun liitäntälaitteet 5 6-putkisen pienloistelampun liitäntälaitteet 6 2D-pienloistelampun liitäntälaitteet Suurin sallittu tehonkulutus watteina (W) määritellään seuraavassa taulukossa: >TAULUKON PAIKKA> Määritelmät Tässä liitteessä käytetyt määritelmät ovat Euroopan standardointikomitean heinäkuussa 1998 laatiman eurooppalaisen standardin EN 50294 mukaisia. LIITE IA Suurimman sallitun tehonkulutuksen arvojen toinen sarja, joka tulee voimaan neljä vuotta direktiivin antamisen jälkeen. >TAULUKON PAIKKA> LIITE II Vaatimustenmukaisuuden arviointimenettelyt (moduuli A) 1. Tässä moduulissa kuvataan menettelyä, jolla 2 kohdassa esitetyt velvollisuudet täyttävä valmistaja tai tämän valtuuttama yhteisöön sijoittautunut edustaja varmistaa ja vakuuttaa, että liitäntälaite on tämän direktiivin vaatimusten mukainen. Valmistajan on kiinnitettävä CE-merkintä kaikkiin valmistamiinsa liitäntälaitteisiin ja laadittava kirjallinen vaatimustenmukaisuusvakuutus. 2. Valmistajan on laadittava 3 kohdassa kuvatut tekniset asiakirjat, ja valmistajan tai tämän valtuuttaman yhteisöön sijoittautuneen edustajan on säilytettävä niitä siten, että ne ovat asianomaisten kansallisten viranomaisten saatavilla tarkastusta varten vähintään 3 vuotta liitäntälaitteen viimeisimmästä valmistus päivämäärästä Jos sekä valmistaja että tämän valtuuttama edustaja ovat sijoittautuneet yhteisön ulkopuolelle, liitäntälaitteen yhteisön markkinoille saattaneen henkilön on vastattava teknisten asiakirjojen saatavuudesta 3. Teknisten asiakirjojen avulla on voitava arvioida, onko liitäntälaite tämän direktiivin vaatimusten mukainen. Asiakirjoissa on annettava liitäntälaitteen rakenne-, valmistus- ja toimintatiedot ja seuraavat tiedot siltä osin kuin arvioinnin kannalta on tarpeen: i) valmistajan nimi ja osoite ii) mallin yleiskuvaus, josta se voidaan yksiselitteisesti tunnistaa iii) tiedot, tarvittaessa piirustuksineen, mallin tärkeimmistä rakenne ominaisuuksista, etenkin niistä seikoista, jotka vaikuttavat merkittävästi sen sähkönkulutukseen iv) käyttöohjeet, jos sellaiset on v) tulokset 5 kohdan mukaisesti tehdyistä tehonkulutus mittauksista vi) yksityiskohtaiset tiedot, joista ilmenee, että nämä mittaukset ovat liitteessä I asetettujen energiankulutusta koskevien vaatimusten mukaiset. 4. Muuta yhteisön sääntelyä varten laadittuja teknisiä asiakirjoja voidaan käyttää, jos ne täyttävät tässä liitteessä esitetyt vaatimukset. 5. Liitäntälaitteiden valmistajat ovat velvollisia määrittämään kunkin tämän direktiivin soveltamisalaan kuuluvan liitäntälaitteen tehonkulutuksen standardissa EN 50294 esitettyjen menettelyjen mukaisesti sekä vahvistamaan, että laite on 2 artiklan vaatimusten mukainen. 6. Valmistajan tai tämän valtuutetun edustajan on liitettävä teknisiin asiakirjoihin jäljennös vaatimustenmukaisuusvakuutuksesta. 7. Valmistajan on toteutettava kaikki tarvittavat toimenpiteet, jotta valmistus prosessilla voidaan varmistaa, että valmistetut liitäntälaitteet ovat 2 kohdassa tarkoitettujen teknisten asiakirjojen ja direktiivin niihin sovellettavien vaatimusten mukaisia. LIITE III CE-vaatimustenmukaisuusmerkintä CE-vaatimustenmukaisuusmerkintä koostuu kirjaimista "CE" seuraavalla tavalla graafisesti esitettyinä: Jos CE-merkintää pienennetään tai suurennetaan, yllä olevan graafisen esityksen asteikon mukaiset suhteet on säilytettävä. CE-merkinnän eri osien on oltava jokseenkin saman korkuiset ja vähintään 5 mm:n korkuiset.